**ТІЛДІК БІРЛІКТЕРДЕГІ «ЖАҚСЫЛЫҚ» СӨЗІНІҢ ЛЕКСИКА-СЕМАНТИКАСЫ**

Медетбекова П.Т., филол.ғ.к.,

Кемелбек А., 1-курс магистранты

Әл-Фараби ат. ҚазҰУ

[medet\_73@mail.ru](mailto:medet_73@mail.ru), [aiss955@mail.ru](mailto:aiss955@mail.ru)

Қазіргі тіл ғылымындағы жаңа бағыттағы зерттеушілердің мақсаты – тіл жүйесін қозғалыстағы, өзгермелі жанды нысан ретінде зерттеп қарау. Лингвистикадағы прагматикалық, функционалдық, семантикалық т.б. жаңа бағыттар тілге даму тұрғысынан қарап, тіл құбылысын қозғалыста танып білуді көздейді. Тілді қозғалыста танып білу дегеніміз – тілдің өзін, оның бірліктерін адамдардың өзара қарым-қатынасында, байланыстық үрдісте қарастыру. Соның нәтижесінді тілдің мүмкіндіктерін, атқаратын қызметін толық анықтауға мүмкіншілік туады.

Тілдің кез келген деңгейіндегі кез келген бірліктер, олардың құрылымдық-семантикалық, функционалдық, этномәдени, әлеуметтік лингвистикалық, психолингвистикалық және өзге де ерекшеліктері лексика-семантикалық талдаудың нысаны бола алады.

Бүгінгі жаһандану заманында мәдениет пен өнердің, саясат пен халықаралық қатынастың дамыған уақытында лексика-семантикалық ерекшеліктер тіл білімінде өзекті мәселелердің бірі. Себебі тілдерді лексика-семантикалық тұрғыдан зерттеп қарастыру әр тілдің ұлттық ерекшелігін, қайталанбас қасиетін танып білуге, сол тілдерді сөйлейтін ұлттардың таным, болмысы мен тұрмыс-тіршілігін, менталдық айырмашылығын көрсететін салт-дәстүр ерекшеліктерін танып білуге мүмкіндік береді.

Еліміз егемендік алып, әлемдік өркениет биігіне ұмтылып отырған заманда жоғары дамыған беделді елдермен саяси, экономикалық әрі мәдени байланыстың дамып отырған уақытында қазақ тілін әлемнің беделді тілдерімен қатар деңгейге қойып, оралымға жеңіл, әуезді естілетін тілімізді жарыққа шығарып, мақтанатын сәт те алыс емес.

Қазіргі тіл біліміндегі өзекті мәселелердің бірі – тілдің сөздік құрамындағы бірліктерді зерттеу. Себебі әр халықтың басынан өткен, өмір шындығына, әлеуметтік жағдайларға, шаруашылыққа, дінге, мәдениетке т.б. қоғамның әрбір саласына қатысты лексемалар заман талабына сай өзгеріп, туындап жатады. Сондықтан да олардың құрылымы мен мағыналарының қалыптасуында әр тілдің тек өзіне ғана тән ерекшеліктері болады. Сондай-ақ олардың өзара ортақ қасиеттері де болуы мүмкін. Мұның бәрін тіл факторларын лексика-семантикалық ерекшеліктерін зерттеу арқылы ғана анықтай аламыз. Бұл мәселенің көтерілуіне түрткі болып отырған себеп – ол ұлттың қайта өркендеуі, соңғы уақытта халықтың өзінің тілі мен тарихына, әдет-ғұрпы мен салт-дәстүріне деген қызығушылығының артуы. Әр халықтың дүниетанымы оның өткен тарихы мен бүгінгі тыныс-тіршілігі арқылы таразыланатыны сөзсіз. Ал ұлттың рухани және заттық мәдениетінен, тарихы мен әдебиетінен, жалпы жұмыс тұрмыс-тіршілігінен толық ақпарат бере алатын оның тілі болып табылады.

Лексикалық семантика негізгі екі мақсатты ұстанады. Біріншісі – осы тілдің барлық сөздерінің семантикалық мағынасын көрсету. Мұны түсіндірме сөздіктерден көре аламыз. Екінші мақсат – сөздердің арасындағы семантикалық мақсаттарды анықтау, яғни лексикалық мағыналар жүйесін сипаттау [1, 126].

Лексикалық мағыналар жүйесін сипаттауда әр түрлі сөздердің мағыналарының арасындағы қатынастар айқындалады. Мұндай әдісте сөз мағынасы дербес бірлік ретінде емес, басқа мағыналармен қатынастың жиынтығы ретінде анықталады. бұл мақсатты шешудің жолы семантикалық өрістерді сипаттау болып табылады. Семантикалық өріс, негізінде, басқа да тілдік бірліктерді қамтығанымен, классикалық семантикалық өріс лексемалар мен лексика-семантикалық варианттарды біріктіреді.

Қазіргі тіл білімі зерттеуші-ғалымдарға тілдің семантикасында жүйелі-құрылымдық талдаудың түрлі әдіс-тәсілдерін қолдануға мүмкіндік береді. Солардың ішінде түрлі елдің ғалымдарының жұмыстарынан «өріс» термині мен ұғымы нық орын алады. Өріс теориясы тілдік жүйенің түрлі қатпарындағы семантикалық деңгейдегі сөздердің өзара қарым-қатынастағы микро-құрылымдығын жоғары дәрежедегі пара-парлықпен баяндауға мүмкіндік береді. Осындай тіл қазынасындағы халықтың жаратылыс құбылыстарын бағалауға бағытталған *жастық* құндылық категориясының мағыналық құрылымындағы, семантикалық тұлғасындағы кодталған әртүрлі ақпараттарды айқындау қазіргі тіл мамандарын ерекше қызықтырып отыр.

Біздің зерттеуіміз, жоғарыда атап өтендей «жастық» сөзінің лексика семантикасы болғандықтан да, зерттеу барысында өрісін айқындау әбден мүмкін. Себебі «жастық» сөзінің ауқымы кең, оған қатысты тілдік бірліктерді жинақтау да маңызды.

### «[Жастықта көкірек зор, уайым жоқ](http://oilar.kz/quote/153)» немесе «жасыңда жалықпасаң – қартайғанда тарықпайсың», «Жастық көкке, кәрілік жерге қаратады», «Кәрі келсе асқа, жас келсе іске», т.б. мақал-мәтелдер мен ұлы ойшылдардың қанатты сөздерінен келтіре отырып, сауалнама барысында қатысушылардың келтірген сөз орамдары зерттеуіміз үшін құнды материал бола алды.

### Жоғарыда келтірілгендей мақалдардың мағынасы кең, ауқымдылығы жоғары екені даусыз. Осындай зерттеуіміздің нысанына «жастық» сөзінің синонимдері, антонимдері мен омонимдерін де атай отырып, семантикалық топ құрылды.

«Жақсылық» сөзінің тек қазақ тіліндегі семантикалық тобын құрау оңай емес, себебі зерттеу нысанымыздың мағыналық, қолданыстағы рөлі ерекше. Мұндағы айтпағымыз, қазақ және ағылшын тілдеріндегі «жақсылық» сөзінің қолданыс аясын қарастыру негізгі мақсатымыз. Алдымен қазақ тіліндегі қолданысы мен мағыналық тобын құру арқылы өзге тілдермен салыстыру өнімділігі жоғары болары сөзсіз. Сол себепті алдымен қазақ тіліндегі тілдік бірліктерді саралап, іріктеу орынды деп білеміз. Еңбектеген баладан еңкейген қартқа дейін осы сөзге қатысты өзіндік пікірлері мен танымы өте ерекше, әрі қызық.

20-40 жастағылар «жастық» сөзін – «арман, сенім, құштарлық, махаббат, лирика, романтика, ұшқырлық, сұлулық» - деп ұғынса;

Ал 50-70 жастағылар «жастық» сөзін – «балғын шақ, жарқын жаздың бейнесі, армандайтын сәт, тәтті өмір, алаңсыз өмір», ерлік жасар кезең, қателікке бой алдырар шақ, т.б. атап өтті.

Осындай бірліктерді біріктіре отырып, зерттеу нысанының астарында алдымен, мәдениеттілік, білімділіктің де басым екенін аңғардық. Жастық шақтағы жастардың көбінің пікіріне сүйенсек, төмендегідей семантикалық топ құрауға тырыстық:

**«Жастық» сөзінің семантикалық тобы**

АЛАҢСЫЗ ӨМІР

ӨМІРГЕ ҚҰШТАРЛЫҚ

МАХАББАТ

СҰЛУЛЫҚ

Жарық болашақ

КЕЛЕШЕК

РОМАНТИКА

СЕНІМ

АРМАНДАЙТЫН СӘТ

ЕРЛІК

Жоғарыда берілген кестеде жалпылама, мұнда жас ерекшелігі, жынысы қарастырылмаған және жағымды жақтары ғана беріліп отыр. Ал зерттеу нысанымыз бойынша жағымсыз жақтары да жоқ емес. Дегенмен адамзат өміріндегі ең керемет шақ – жастық шақ екені белгілі және оны дәлелдейтін мысалдар да жетіп артылады.

Тіл білімінің философия ғылымымен етене аралас екені мәлім. Осындай тілдік бірліктерді зерттеу барысында жүргізілген әдіс-тәсілдеріміздің нәтижесінде философиялық ұғымдардың да берері мол екенін аңғару қиын болмады.

Сөз – тіл білімінің барлық саласының негізгі зерттеу нысанының бірі болып саналады. Алайда тіл білімінің әр саласы сөздің бір қырын өз нысаны етіп алады да, өз заңдылықтары негізінде сөз етеді. Сөз мағынасына байланысты айтылатын қағидалар тек тіл теориясының ғана дамуына қатысты емес, оның тәжірибе үшін де мәні зор. Сөз семантикасы тек тілшілердің пікір таласына арқау болып қоймастан, ол философияның да, психологияның да, семиотиканың да ойларына азық болып жүр. Жалпы сөз лексика-семантикалық ерекшеліктері философияның кей категорияларымен байланысты екенін ғалымдар бұрыннан білген болатын.

Қазіргі тіл білімінде халықтың тамыры тереңде жатқан салт-дәстүрін, мәдениетін, адамгершілік бастауларын жаңа көзқараспен қарап, түсінуге көмектесетін тілдің этнолингвистикалық аспектілеріне, байланыстарына ерекше ықылас танытылуда. Бұл тұтастай халықтың тіліне деген үлкен құрмет қана емес, сонымен қатар тілдің кең ауқымды қанат жаюына, ашылмаған сырлары мен зерттелмеген тұстарын айқындауға мол мүмкіндік береді. Ұлт пен тілдің бірлігі жөніндегі қағиданың тіл білімінде əлдеқашан айтылып, бұл күнде орнығу дəрежесіне дейін жететін уақытысы болған сияқты.

Аталған тұжырымды кезінде əйгілі тілші В.фон Гумбольдтың дəлелдеп кеткені тілші ғалымдар үшін жаңалық емес. Ол өз сөзінде: «Тіл – сөйлеу арқылы ойды жеткізу үшін тұрақты қайталанып отыратын рухтың күші. Демек, əрбір ұлт өз тілінің шеңберімен қоршалған», - деп көрсеткен еді.

Жоғарыда айтылған қағиданы белгілі қазақ тілшісі, академик Ə. Қайдар да нақтылай түсіп, тілдің ұлттық ерекшеліктерге сай қалыптасатын қызметінің арқасында ұлт туралы толық мағлұмат алуға болатындығын айтып өткен еді.

Тілдің ұлтқа қызмет етуі, ұлтпен тығыз бірлікте өмір сүретіндігі туралы академик Ə. Қайдардың тілдің кумулятивтік қызметін ашып көрсетуі де маңызды. Себебі, тілдің негізгі қызметтерінің бірі ретінде мəдени құндылықтарды ұрпақтан-ұрпаққа жеткізу. Сондықтан əр қазақ өз ұлтын, оның болмысын, тұрмыс-тіршілігін, салт-дəстүрін, əдет-ғұрпын білу, ұғыну үшін, біріншіден, этнолингвистика ғылымының берері мол, екіншіден, көркем шығармадағы ұлттың, ұлыстың ұлттық сипатын даралық ерекшеліктерін беретін материалдарды зерттеудің де мəні зор.

*Пайдаланған әдебиеттер:*

1. Кронгауз М.А. Семантика: учебник для вузов. – М.: Рос. гос. гуманит. ун-т, 2001. – 399 с.